Pirkimo sąlygų 4 priedas
Pirkimo sutarties projektas

KOMPLEKSINĖS AUDIO / VIDEO SISTEMOS
PIRKIMO–PARDAVIMO SUTARTIS

2025 m. .................. mėn. ..... d. Nr. _________
Šiauliai

Šiaulių rajono savivaldybės administracija, juridinio asmens kodas 188726051, kurios registruota buveinė yra Vilniaus g. 263, Šiauliai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Gipoldo Karklelio, veikiančio pagal Šiaulių rajono savivaldybės administracijos nuostatus, patvirtintus Šiaulių rajono savivaldybės tarybos 2024 m. vasario 6 d. sprendimu Nr. T-5 „Dėl Šiaulių rajono savivaldybės administracijos nuostatų patvirtinimo“ (toliau – Užsakovas), ir
________________ [tiekėjo pavadinimas], juridinio asmens kodas _____________, kurios registruota buveinė yra _____________________, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama _____________________________ (toliau – Vykdytojas),
toliau kartu vadinami Šalimis, o kiekvienas atskirai – Šalimi,
atsižvelgdami į Užsakovo įvykdyto mažos vertės pirkimo „Kompleksinės audio / video sistemos pirkimas“ (pirkimo numeris – _____________) rezultatus, sudarė šią pirkimo – pardavimo sutartį, toliau vadinamą „Sutartimi“, ir susitarė dėl toliau išvardintų sąlygų:
1. BENDROSIOS NUOSTATOS
1.1. Sutartis yra sudaryta ir turi būti aiškinama pagal Lietuvos Respublikos teisės aktus.
1.2. Diena Sutartyje reiškia kalendorinę dieną.
1.3. Darbo diena Sutartyje reiškia bet kurią dieną, išskyrus šeštadienį, sekmadienį ir švenčių dienas Lietuvoje, nurodytas Lietuvos Respublikos darbo kodekse.
1.4. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiais nurodyta reikšme.
2. ŠALIŲ PAREIŠKIMAI IR GARANTIJOS
2.1. Kiekviena iš Šalių pareiškia ir garantuoja kitai Šaliai, kad:
2.1.1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus;
2.1.2. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei jų veiklą reglamentuojančių dokumentų bei sutartinių įsipareigojimų;
2.1.3. jos yra mokios, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdę ar apriboję savo veiklos, joms nėra iškeltos bankroto bylos.
2.2. Vykdytojas pareiškia ir garantuoja, kad:
2.2.1. pilnai susipažino su visa informacija, susijusia su Sutarties dalyku bei kita jo reikalavimu Užsakovo pateikta dokumentacija, reikalinga Sutarties pagrindu prisiimamiems įsipareigojimams įvykdyti bei prekėms patiekti bei darbams atlikti, ir ši dokumentacija bei joje pateikta informacija yra visiškai ir pilnai pakankama tam, kad Vykdytojas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę;
2.2.2. turi visas licencijas, leidimus, atestatus, kvalifikacinius pažymėjimus, taip pat visą kitą reikiamą kvalifikaciją ir kompetenciją prekėms patiekti bei darbams atlikti ir įsipareigojimams, numatytiems šioje Sutartyje, vykdyti;
2.2.3. turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas;
2.2.4. neturi jokių įsiskolinimų ar įsipareigojimų jokiems tretiesiems asmenims, kurie kliudytų tinkamai vykdyti šia Sutartimi prisiimtus įsipareigojimus, ir įsipareigoja neprisiimti tokių įsipareigojimų visu šios Sutarties galiojimo laikotarpiu;
2.2.5. Vykdytojo šalies mokesčiai už parduodamas prekes ir / ar atliktus darbus yra tinkamai sumokėti.
2.3. Pasikeitus aplinkybėms, nurodytoms Sutarties 2.1.3, 2.2.2, 2.2.4, 2.2.5. punktuose, Šalis įsipareigoja apie tai raštu informuoti kitą Šalį ne vėliau kaip per 5 (penkias) dienas.
2.4. Šalys pareiškia ir garantuoja, kad kiekvienas Sutarties 2.1 – 2.2 punktuose nurodytų pareiškimų Sutarties sudarymo dieną yra tikras ir teisingas.
3. SUTARTIES DALYKAS
3.1. Sutarties dalykas – Kompleksinės audio / video sistemos, įskaitant pristatymą, montavimą, paleidimą, derinimą, instaliavimą, konfigūravimą, apmokymą pirkimas (toliau – Prekės ir Paslaugos). 
3.2. Prekių pristatymo ir Paslaugų atlikimo vieta – Vilniaus g. 263, Šiauliai.
3.3. Prekių komplektiškumas turi atitikti suderinto asortimento reikalavimus.
3.4. Į visus Prekių komplektus turi įeiti visos detalės ir kitos sudedamosios dalys bei medžiagos, reikalingos normaliam Prekių naudojimui.
3.5. Vykdytojas, Užsakovui raštu išreiškus sutikimą, gali pakeisti tiekiamų prekių modelius į tokių pačių ar geresnių charakteristikų (nekeičiant kainos), jeigu sutartyje numatyta įranga taptų nebegaminama (nepalaikoma gamintojo) ar atsirastų kitos objektyvios priežastys dėl ko ji negalėtų būti tiekiama. Keičiami prekių modeliai negali būti siūlomi nepatikimų gamintojų.
4. PRADINĖ SUTARTIES VERTĖ IR APMOKĖJIMO SĄLYGOS
4.1. Pradinės Sutarties vertė be PVM __________ Eur (________________), ____ proc. PVM suma _______ Eur (______________________, Sutarties kaina su PVM __________ Eur (_________________________).
4.2. Sutarčiai taikomas fiksuotos kainos kainodara. Sutartyje nustatyta fiksuota Prekių kaina, kuri sutarties vykdymo laikotarpiu negali būti keičiama per visą Sutarties vykdymo laikotarpį, išskyrus atvejus, kai pasikeičia pridėtinės vertės mokesčio (PVM) tarifas. Perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo.
4.3. Į Sutarties kainą turi būti įskaičiuoti visi mokesčiai ir kitos Vykdytojo patiriamos su Sutarties vykdymu susijusios išlaidos.
4.4. Vykdytojui už pateiktą visą Prekių kiekį ir atliktas Paslaugas bus sumokėta visa Sutarties kaina.
4.5. Visą Sutarties kainą Užsakovas sumoka Vykdytojui per 30 (trisdešimt) dienų po pateiktų Prekių ir atliktų Paslaugų „Prekių perdavimo-priėmimo ir paslaugų atlikimo akto“ (toliau – Aktas) pasirašymo ir PVM sąskaitos faktūros pateikimo per Sąskaitų administravimo bendrąją informacinę sistemą (toliau – SABIS) dienos.
5. VYKDYTOJO TEISĖS IR PAREIGOS
5.1. Vykdytojas įsipareigoja:
5.1.1. nuosekliai vykdyti Sutartimi prisiimtus įsipareigojimus, numatytus Sutartyje ir Techninėje specifikacijoje, įskaitant ir Prekių defektų / trūkumų bei Paslaugų trūkumų šalinimą. Vykdytojas pasirūpina visa būtina įranga, darbų sauga ir darbo jėga, reikalinga Sutarties vykdymui;
5.1.2. patiekti Prekes bei suteikti Paslaugas, atitinkančias Sutartyje ir jos prieduose nurodytus reikalavimus;
5.1.3. prisiimti Prekių žuvimo ar sugedimo riziką iki Akto pasirašymo momento;
5.1.4. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad Vykdytojo ar subtiekėjo (jei taikoma) darbuotojai jų laikytųsi. Vykdytojas garantuoja Užsakovui ar trečiajai šaliai nuostolių atlyginimą, jei Vykdytojo ar subtiekėjo (jei taikoma) darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
5.1.5. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Užsakovui paprašius raštu, grąžinti visus iš Užsakovo gautus Sutarčiai vykdyti reikalingus dokumentus (jei tokie buvo pateikti Vykdytojui);
5.1.6. kartu su Prekėmis pateikti Užsakovui visą būtiną dokumentaciją, įskaitant Prekių naudojimo ir priežiūros instrukcijas;
5.1.7. per Užsakovo nustatytą terminą savo lėšomis atlyginti Užsakovui visus nuostolius ar žalą, susidariusius dėl Vykdytojo netinkamo Sutarties įvykdymo arba nevykdymo;
5.1.8. nutraukus Sutartį dėl Vykdytojo kaltės, atlyginti Užsakovui visus jo patirtus nuostolius, įskaitant, bet neapsiribojant kainų skirtumą, susidarantį Užsakovui įsigyjant trūkstamas Prekes ar nesuteiktas Paslaugas iš trečiųjų asmenų;
5.1.9. Vykdytojas Užsakovui įsipareigoja, kad pirkimo Sutartį vykdys tik tokią teisę turintys asmenys.
5.1.10. tinkamai vykdyti kitus įsipareigojimus, numatytus Sutartyje jos prieduose ir galiojančiuose Lietuvos Respublikos teisės aktuose.
5.2. Vykdytojas turi teisę gauti apmokėjimą už Prekes ir / ar Paslaugas su sąlyga, kad jis tinkamai vykdo šią Sutartį.
5.3. Vykdytojas turi kitas teises, numatytas Sutartyje ir Lietuvos Respublikos galiojančiuose teisės aktuose.
6. UŽSAKOVO TEISĖS IR PAREIGOS
6.1. Užsakovas įsipareigoja:
6.1.1. priimti Šalių sutartu laiku patiektas Prekes ir / ar suteiktas Paslaugas, jeigu jos atitinka šios Sutarties reikalavimus;
6.1.2. priėmimo metu patikrinti patiektas Prekes ir / ar suteiktas Paslaugas (jeigu tai įmanoma pagal Paslaugų pobūdį);
6.1.3. sumokėti Sutarties kainą Sutartyje nustatyta tvarka ir terminais;
6.1.4. suteikti Vykdytojui informaciją ir / ar dokumentus, būtinus Sutarčiai vykdyti (jei taikoma);
6.1.5. tinkamai vykdyti kitus įsipareigojimus, numatytus Sutartyje.
6.2. Užsakovas turi teisę sustabdyti mokėjimus Vykdytojui, jeigu Vykdytojas nevykdo arba netinkamai vykdo bet kokius Sutartimi prisiimtus ar teisės aktuose numatytus įsipareigojimus, iki kol šie įsipareigojimai bus tinkamai įvykdyti.
6.3. Užsakovas turi teisę neapmokėti sąskaitų faktūrų, jeigu Vykdytojas jas pateikia ne SABIS priemonėmis.
6.4. Užsakovas turi kitas teises, numatytas Sutartyje ir Lietuvos Respublikos galiojančiuose teisės aktuose.
7. ŠALIŲ BENDRADARBIAVIMAS IR KONTAKTINIAI ASMENYS
7.1. Vykdydamos Sutartį, Šalys privalo maksimaliai bendradarbiauti ir operatyviai keistis informacija, taip pat pateikti viena kitai rašytinius pranešimus nedelsiant apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti Sutarties vykdymą ar sąlygoti jos pažeidimą; 
7.2. Šalys įsipareigoja užtikrinti, kad viena kitai teiks dokumentus ir (ar) kitą informaciją, kurie yra būtini Šalių tinkamam įsipareigojimų įvykdymui pagal Sutartį;
7.3. Jeigu Šalis susiduria su Sutarties vykdymo kliūtimi, ji turi nedelsdama, bet ne vėliau kaip per 5 (penkias) dienas, įspėti kitą Šalį apie tokias kliūtis ir imtis visų nuo jos priklausančių protingų priemonių toms kliūtims pašalinti. 
7.4. Sutarties Šalys susirašinėja lietuvių kalba. Visi su Sutartimi susiję pranešimai, prašymai, kiti dokumentai ar susirašinėjimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai arba išsiųsti paštu, elektroniniu paštu toliau nurodytais adresais, kitais adresais, kuriuos nurodė viena Šalis, pateikdama pranešimą:

	
	Užsakovo kontaktinis asmuo
	Vykdytojo kontaktinis asmuo

	Vardas, pavardė
	
	

	Telefono Nr.
	
	

	El. paštas
	
	



7.5. Jei pasikeičia Šalies adresas ir / ar kiti duomenys, tokia šalis turi informuoti kitą Šalį pranešdama ne vėliau, kaip prieš 5 dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
7.6. Sutarties 7.1 punkte nurodytas Užsakovo kontaktinis asmuo laikomas ir Užsakovo atstovu, atsakingu už Sutarties vykdymą.
8. ŠALIŲ ATSAKOMYBĖ
8.1. Užsakovo atsakomybė:
8.1.1. jeigu Užsakovas vėluoja sumokėti Vykdytojui Sutartyje nustatytu terminu, Vykdytojui pareikalavus, Užsakovas moka Vykdytojui 0,02 procentų delspinigius nuo neapmokėtos sąskaitos (be PVM) dydžio, už kiekvieną uždelstą dieną;
8.1.2. nutraukęs Sutartį dėl nepateisinamos priežasties, ar Vykdytojui nutraukus Sutartį dėl Užsakovo kaltės, moka Vykdytojui 10 procentų nesuteiktų Paslaugų kainos (be PVM) dydžio baudą;
8.1.3. delspinigių ir baudų sumokėjimas neatleidžia Užsakovo nuo įsipareigojimų vykdymo.
8.2. Vykdytojo atsakomybė:
8.2.1. jei Vykdytojas vėluoja suteikti Paslaugas arba įvykdyti garantinius įsipareigojimus Sutartyje nustatytais terminais, moka Užsakovui 0,02 procentų delspinigius nuo uždelstų Paslaugų kainos (be PVM) už kiekvieną uždelstą dieną. 
8.2.2. nutraukęs Sutartį dėl nepateisinamos priežasties ar Užsakovui nutraukus Sutartį dėl Vykdytojo kaltės, moka Užsakovui 10 procentų nesuteiktų Paslaugų kainos (be PVM) dydžio baudą. Vykdytojas privalo ne vėliau kaip per 5 darbo dienas nuo Užsakovo pareikalavimo pateikimo dienos sumokėti baudą. 
8.2.3. delspinigių ir baudų sumokėjimas neatleidžia Vykdytojo nuo įsipareigojimų vykdymo;
8.2.4. Vykdytoja atsako už tinkamą Paslaugų kokybę ir jų atitiktį galiojančių norminių aktų reikalavimus.
8.3. Netesybų sumokėjimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Kiekviena iš Šalių turi teisę gauti iš kitos Šalies tiesioginių nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo. Vykdytojas privalo kompensuoti Užsakovo patirtus tiesioginius nuostolius. Užsakovas atsako tik už tiesioginius nuostolius ar žalą, tiesiogiai ir aiškiai sukeltą to, kad Užsakovas neįvykdė savo sutartinių įsipareigojimų dėl Užsakovo kaltės.
8.4. Vykdytojas yra visiškai atsakingas už žalą, padarytą tretiesiems asmenims, jų turtui, vykdant šia Sutartimi prisiimtus įsipareigojimus. Vykdytojas taip pat atsako už subtiekėjo, subteikėjo, subrangovo, jo įgaliotų atstovų ir darbuotojų veiksmus arba neveikimą.
8.5. Vykdytojas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Vykdytojo darbuotoju, nelaimingą atsitikimą tiria ir apskaito Vykdytojas.
8.7. Jei Vykdytojas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Vykdytoju ar jo teikiamomis Prekėmis/Paslaugomis, Užsakovui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – Sankcijos), Vykdytojas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių, atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet  neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais). Vykdytojas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir/ar Užsakovui taikymo. Vykdytojas, pažeidęs reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 (dešimt) % nuo Sutarties kainos / Sutarties maksimalios kainos (priklausomai nuo Sutartyje nustatytos kainodaros) dydžio baudą.
9. PREKIŲ TIEKIMAS IR PASLAUGŲ ATLIKIMAS
[bookmark: _Toc438559489][bookmark: _Toc438559816]9.1. Vykdytojas įsipareigoja savo lėšomis laiku patiekti Prekes ir atlikti Paslaugas Užsakovui Sutarties 3.2. punkte nurodytoje vietoje.
9.2. Prekės turi būti pristatytos, sumontuotos, paleistos, suderintos, suinstaliuotos, sukonfigūruotos ir Užsakovo darbuotojai apmokyti ne vėliau kaip per 120 dienų nuo Sutarties pasirašymo dienų. Prekių pristatymo, montavimo, paleidimo, derinimo, instaliavimo, konfigūravimo, įdiegimo bei Užsakovo darbuotojų apmokymo data yra Užsakovo pasirašymo Akte data. 
9.3. Be Užsakovo raštiško sutikimo negalimas joks Prekių tiekimo ir Paslaugų teikimo grafiko (jei toks yra) termino keitimas.
9.4. Vykdytojas Prekes, neatitinkančias Sutarties reikalavimų, privalo atsiimti, pakeisti naujomis arba pašalinti jų trūkumus per Užsakovo nustatytą terminą savo sąskaita, Užsakovas neatlygina jokių su tuo susijusių Vykdytojo turėtų išlaidų ar nuostolių.
9.5. Vykdytojas įsipareigoja perduoti Užsakovui Sutarties Techninėje specifikacijoje nurodytas Prekes, Užsakovas įsipareigoja priimti tvarkingas ir kokybiškas Prekes ir sumokėti Vykdytojui Sutartyje numatytą kainą Sutartyje numatytomis sąlygomis ir terminais.
9.6. Prekės pristatomos sukomplektuotos su visais būtinais reikmenimis, kad būtų užtikrintas tinkamas Prekių naudojimas, atitinkantis technines charakteristikas, nurodytas Prekių gamintojo dokumentacijoje ir šios Sutarties prieduose. Kartu su pristatomomis Prekėmis, Vykdytojas perduoda užsakovui Prekių vartotojo instrukcijas originalo ir lietuvių kalbomis.
9.7. Esant nenumatytoms aplinkybėms, t. y. objektyvioms, nuo Vykdytojo valios nepriklausančioms aplinkybėms, kurių Vykdytojas negalėjo numatyti pirkimo procedūrų vykdymo ir/ar Sutarties sudarymo metu ir kurios trunka ir/ar gali trukti ne ilgiau nei vieną mėnesį (pavyzdžiui, Vykdytojo pasitelkto gamintojo ar transporto paslaugų teikėjo laikini veiklos sutrikimai), Prekių pristatymo terminas rašytiniu šalių susitarimu gali būti pratęstas, bet ne ilgiau kaip vieną kartą vieno mėnesio laikotarpiui. Vykdytojas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo laikinas nenumatytas aplinkybes. Šis susitarimas tampa neatskiriama sutarties dalimi.
10. PREKIŲ / PASLAUGŲ KOKYBĖ IR GARANTINIAI ĮSIPAREIGOJIMAI
10.1. Vykdytojas privalo užtikrinti, kad Prekės atitiktų techninės specifikacijos reikalavimus ir Vykdytojo pasiūlymo sąlygas, būtų kokybiškos, tiekiamos tinkamai ir laiku, laikantis Sutarties sąlygų taip, kad tai labiausiai atitiktų Užsakovo interesus, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias.
10.2. Jeigu eksploatuojant audio / video sistemą paaiškėja, kad Paslaugos atliktos nekokybiškai, Vykdytojas privalo pašalinti trūkumus per 15 (penkiolika) dienų nuo pranešimo apie Paslaugų trūkumus gavimo dienos arba per 5 (penkias) dienas suderinti su Užsakovu detalų trūkumų šalinimo grafiką.
10.3. Jeigu eksploatuojant ar pristatymo metu paaiškėja, kad Prekės yra nekokybiškos, Vykdytojas privalo pašalinti trūkumus per 10 (dešimt) dienų nuo pranešimo apie Prekių trūkumus gavimo dienos.
10.4. Suteiktoms Paslaugoms Vykdytojas turi suteikti ne trumpesnį kaip 12 (dvylikos) mėnesių garantinį terminą. 
10.5. Pristatytoms Prekėms Vykdytojas turi suteikti ne trumpesnį kaip 24 (dvidešimt keturių) mėnesių garantinį terminą. 
10.6. Pastebėjus Prekių ir / ar Paslaugų trūkumus, Užsakovas bet kuriuo garantinio termino metu gali pareikšti pretenzijas Vykdytojui dėl Prekių ir / ar Paslaugų kokybės. Užsakovas surašo aktą dėl trūkumų ir jį pasirašytą išsiunčia Vykdytojui elektroniniu paštu, paštu ar per kurjerį, nurodant Vykdytojui jį pasirašyti ir atsiųsti Užsakovui per 3 (tris) dienas elektroniniu paštu ar per kurjerį. Vykdytojui neatsiuntus akto dėl trūkumų ar motyvuoto atsisakymo pripažinti trūkumus, laikoma, kad Vykdytojas trūkumus pripažino. Vykdytojui trūkumų nepripažinus, Šalys tariasi dėl nepriklausomos ekspertizės skyrimo, o nepavykus susitarti per 3 (tris) dienas, Užsakovas savo pasirinkimu atlieka ekspertizę. Ekspertizės išlaidas padengia:
- jei Prekės ir / ar Paslaugos atitinka Sutartyje nurodytus reikalavimus – Užsakovas. Šiuo atveju Prekių saugojimo išlaidos tenka Užsakovui;
- jei Prekės ir / ar Paslaugos neatitinka Sutarties reikalavimų – Vykdytojas. Šiuo atveju Prekių saugojimo išlaidos tenka Vykdytojui.
10.7. Ekspertizės išvados Šalims yra privalomos. Prekėms ir / ar Paslaugoms, kurių defektų / trūkumų Vykdytojas nepripažino, per 10 (dešimt) kalendorinių dienų nuo trūkumų akto pasirašymo ir išsiuntimo dienos Vykdytojas pateikia Užsakovui būtiną ekspertizei dokumentaciją. Jei Vykdytojas reikalaujamos dokumentacijos nustatytu laiku nepateikė, laikoma, kad jis Užsakovo nustatytus defektus / trūkumus pripažino.
10.8. Garantinio laikotarpio metu Vykdytojas įsipareigoja savo sąskaita per 20 (dvidešimt) dienų nuo trūkumų akto ar ekspertizės išvadų išsiuntimo dienos pašalinti trūkumus, o jei trūkumų nepašalino per nurodytą laiką, tuomet įsipareigoja per 40 (keturiasdešimt) dienų nuo trūkumų akto ar ekspertizės išvadų išsiuntimo dienos nekokybiškas Prekes ir / ar Paslaugas pakeisti naujomis, taip pat atlyginti visas dėl to Užsakovo turėtas išlaidas bei nuostolius. Vykdytojui patiekus Prekes ir / ar suteikus Paslaugas vėliau nei per 40 (keturiasdešimt) dienų, Užsakovas gali šių Prekių ir / ar Paslaugų nepriimti. Naujai patiektoms Prekėms ir / ar suteiktoms Paslaugoms galioja tos pačios garantinės sąlygos ir terminai, aptarti Sutartyje ir / ar jos prieduose. Jei Vykdytojas per nurodytą laiką nepakeičia Prekių ir/ar nesuteikia Paslaugų, tuomet jis privalo per 5 (penkias) kalendorines dienas grąžinti Užsakovui pastarojo sumokėtą šių Prekių ir / ar Paslaugų kainą ir pateikti kreditinę Sąskaitą.
10.9. Šalių raštišku sutarimu Prekės gali būti pakeistos į lygiavertes arba kitų gamyklų gamintojų prekes, kurios privalo atitikti Sutartyje nustatytus atitinkamoms Prekėms keliamus reikalavimus, kai:
10.9.1. Sutartyje nurodytos Prekės nebegaminamos ir yra gautas Prekių gamyklos gamintojos raštas arba kitas tai įrodantis dokumentas (jeigu Prekių gamykla gamintoja atsisako išduoti patvirtinantį raštą);
10.9.2. Prekės tampa neatitinkančios Sutartyje nustatytų Prekėms keliamų reikalavimų dėl ne nuo Vykdytojo priklausančių aplinkybių ir yra gauti tai įrodantys dokumentai.
11. PREKIŲ IR PASLAUGŲ PERDAVIMAS–PRIĖMIMAS
11.1. Prekių perdavimas ir paslaugų atlikimas fiksuojamas Užsakovui ir Vykdytojui pasirašant Aktą, kuris pasirašomas 2 (dviem) vienodą teisinę galią turinčiais egzemplioriais (išskyrus atvejus, kai Aktas pasirašomas saugiu elektroniniu parašu), po vieną kiekvienai Šaliai.
11.2. Paslaugų teikimas laikomas užbaigtu, kai yra įvykdytos visos šios sąlygos:
11.2.1. Vykdytojas suteikė visas Paslaugas pagal Sutarties reikalavimus;
11.2.2. Vykdytojas perdavė Užsakovui visą reikalingą dokumentaciją, įskaitant naudojimo instrukcijas ir garantijas (jei to reikalaujama);
11.2.3. Vykdytojas apmokė Užsakovo darbuotojus, kaip naudotis Paslaugų rezultatu (jeigu to reikalaujama).
11.3. Vykdytojui pristačius Prekes, Užsakovas atlieka jų patikrinimą ir privalo: 
11.3.1. nuo faktinio Prekių perdavimo priimti Prekes; arba
11.3.2. priimti Prekes su išlygomis, pasirašydamas Aktą ir Prekių patikrinimo metu sudarytą defektų aktą, kuriame Užsakovas privalo nurodyti per Prekių priėmimą pastebėtus Prekių ar pateikiamų Vykdytojo dokumentų trūkumus ir tų trūkumų pašalinimo tvarką; arba
11.3.3. atsisakyti priimti Prekes ar jų dalį ir įteikti (arba išsiųsti) defektų aktą Vykdytojui dėl netinkamų Prekių ar jų dalies.
11.4. Prekes, neatitinkančias Sutarties, įstatymų bei kitų teisės aktų (jei taikoma) reikalavimų, Vykdytojas privalo atsiimti savo sąskaita per Užsakovo Defektų akte nustatytą terminą, taip pat Užsakovo reikalavimu atlyginti tokių Prekių saugojimo išlaidas.
11.5. Jeigu Užsakovas per 5 (penkias) darbo dienas nepateikia (neišsiunčia) Vykdytojui Defektų akto, laikoma, kad Užsakovas Prekes priėmė ir joms pretenzijų neturi.
11.6. Prekių praradimo ar sugadinimo ar atsitiktinio žuvimo rizika Užsakovui iš Vykdytojo pereina nuo faktinio Akto pasirašymo.
12. VYKDYTOJO DARBUOTOJŲ SAUGA
12.1. Vykdytojas užtikrina, kad Vykdytojo darbuotojai ir pasitelkiami asmenys, vykdydami Sutartimi prisiimtus įsipareigojimus:
12.1.1. vykdys darbuotojų saugos ir sveikatos, eismo saugos, priešgaisrinės ir civilinės saugos, aplinkosaugos, elektrosaugos teisės aktų reikalavimus, kad Prekės bus tiekiamos / Paslaugos bus teikiamos teisėtai bei saugiai;
12.1.2. bus aprūpinti kolektyvinėmis (jeigu yra poreikis) ir asmeninėmis apsaugos priemonėmis, aprūpinti pirmosios pagalbos rinkiniais, tvarkingomis darbo priemonėmis, profesinė rizika darbuotojų darbo vietose bus įvertinta;
12.1.3. Užsakovo teritorijoje nebus apsvaigę nuo alkoholio, narkotinių, toksinių ir (arba) psichotropinių medžiagų. Neblaivumui ar apsvaigimui nuo psichiką veikiančių medžiagų nustatyti, gali būti privalomai naudojamos metrologiškai patikrintos techninės priemonės (alkotesteriai ir kt.);
12.1.4. palaikys tvarką ir švarą darbo zonoje, tinkamai sandėliuos medžiagas, darbo įrenginius, nepaliks jų be priežiūros;
12.1.5. tinkamai tvarkys susidarančias atliekas ir laiku perduos atliekų tvarkytojams;
12.1.6. vykdys kompetentingų Užsakovo atstovų teisėtus nurodymus dėl darbuotojų saugos ir sveikatos, eismo saugos, priešgaisrinės ir civilinės saugos, aplinkosaugos, elektrosaugos reikalavimų vykdymo.
12.2. Vykdytojas, kai Paslaugas pagal Sutartį teikia daugiau negu vieno darbdavio darbuotojai, prieš pradedant tiekti Prekes / teikti Paslaugas paskiria asmenį, darbdavių veiklai saugos ir sveikatos srityje koordinuoti arba darbuotojų saugos ir sveikatos koordinatorių, koordinuojantį Vykdytojo, kitų darbuotojų darbą, sudarant darbuotojams saugias ir sveikatai nekenksmingas darbo sąlygas. Paskyrimas turi būti įforminamas raštiškai (įsakymu, potvarkiu, susitarimo protokolu, ar kitu vietiniu (lokaliniu) teisės aktu) apie tai informuojant Užsakovą ir pateikiant atitinkamo dokumento kopiją. 
12.3. Jei Paslaugas teikia tik Vykdytojas, o darbuotojų saugos ir sveikatos koordinatorius neskiriamas, Vykdytojas privalo skirti darbdavio įgaliotą asmenį darbuotojų saugos ir sveikatos klausimais, atsakingą už darbuotojų saugą ir sveikatą darbo vietoje. Vykdytojo paskirtas atsakingas asmuo instruktuoja Vykdytojo darbuotojus saugos klausimais.
12.4. Vykdytojas užtikrina, kad visi įrankiai, mechanizmai, pastoliai, kopėčios, kėlimo įrenginiai, elektriniai ir mechaniniai įrankiai, prietaisai ir kitos darbo priemonės būtų tvarkingos, nustatyta tvarka patikrintos, naudojamos laikantis jų gamintojų nurodytų saugios eksploatacijos taisyklių bei laikomos saugioje vietoje.
12.5. Vykdytojas negali palikti nepatiektų Prekių / nesuteiktų Paslaugų nesaugiose sąlygose, kurios galėtų pakenkti darbuotojų saugai ir sveikatai, sugadinti įrenginius ar sukelti pavojų žmonių sveikatai ar gyvybei.
12.6. Vykdytojas privalo nutraukti Prekių tiekimą / Paslaugų teikimą, jeigu susidarė situacija, kelianti grėsmę žmonių saugai ir sveikatai. 
12.7. Vykdytojas turi nedelsiant pranešti Užsakovui  apie bet kokį nelaimingą įvykį, sužeidimą arba incidentą ar apie žalą, daromą ar padarytą Užsakovo ar Vykdytojo darbuotojams, samdomiems asmenims ar turtui.
12.8. Jeigu Užsakovas bet kuriuo metu pastebi Prekių tiekimo / Paslaugų teikimo kokybės trūkumų, kurie kelia pavojų darbuotojų saugai ir sveikatai, aplinkos ar turto saugumui, Užsakovas turi teisę pareikalauti Užsakovo nedelsiant sustabdyti Prekių ar jų dalies tiekimą / Paslaugų ar jų dalies teikimą. Tik pašalinęs priežastis Vykdytojas privalo raštu kreiptis į Užsakovą, prašydamas leidimo pratęsti Prekių tiekimą / Paslaugų teikimą.
12.9. Sutarties vykdymui Vykdytojas neturi teisės sudaryti darbo, ar kitokių sutarčių su Užsakovo darbuotojais, taip pat bet kokiais kitais pagrindais pasitelkti Užsakovo darbuotojų Sutarties vykdymui be abipusio raštiško susitarimo su Užsakovu. Šio punkto pažeidimas laikomas esminiu Sutarties pažeidimu, ir Užsakovas turi teisę Sutartyje nustatyta tvarka vienašališkai nutraukti šią Sutartį prieš terminą, bet tai neatleidžia Vykdytojo nuo prievolių ir atsakomybės pagal Sutartį.
12.10. Vykdytojas, kartu su kitu darbdaviu tiekdamas Prekes / teikdamas Paslaugas toje pačioje darbo vietoje, įsipareigoja organizuoti darbą taip, kad būtų garantuota visų darbuotojų sauga ir sveikata, neatsižvelgiant į tai, kuriam darbdaviui darbuotojas dirba. Vykdytojas, bendradarbiaudamas su kitais darbdaviais, įsipareigoja imtis priemonių, kad tokiose darbo vietose būtų įgyvendinamos darbuotojų saugos ir sveikatos teisės aktų nuostatos bei visi darbuotojai būtų informuoti apie galimus pavojus ir rizikos veiksnius, sukeliamus dėl kiekvieno iš darbdavių veiklos.
12.11. Vykdytojas, vadovaujantis Darboviečių įrengimo bendraisiais nuostatais (patvirtintais Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 1998 m. gegužės 5 d. įsakymu Nr. 85/233), Darboviečių įrengimo statybvietėse nuostatais (patvirtintais Lietuvos Respublikos socialinės apsaugos ir darbo ministro ir Lietuvos Respublikos aplinkos ministro 2008 m. sausio 15 d. įsakymu Nr. A1-22/D1-34), Saugos ir sveikatos taisyklėmis statyboje DT 5-00 (patvirtintomis Lietuvos Respublikos vyriausiojo valstybinio darbo inspektoriaus 2000 m. gruodžio 22 d.  įsakymu Nr. 346).
13. KONFIDENCIALI INFORMACIJA
13.1. Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus.
13.2. Šalis turi teisę atskleisti kitos Šalies konfidencialią informaciją šiais atvejais:
13.2.1. konfidencialios informacijos atskleidimas yra būtinas tinkamam Šalies teisių ar pareigų pagal Sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo;
13.2.2. konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kai jie apibrėžti Lietuvos Respublikos viešojo administravimo įstatyme. 
13.2.3. Prieš atskleisdama konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti konfidencialią informaciją ir imtis protingų priemonių, siekdama užtikrinti atskleistos informacijos konfidencialumą.
13.3. Šalis atsako:
13.3.1. už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą arba konfidencialios informacijos neteisėtą naudojimą;
13.3.2. už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.
13.4. Konfidencialumo įsipareigojimai išlieka ir po Sutarties pasibaigimo.
14. [bookmark: _Hlk192660808]ASMENS DUOMENŲ APSAUGA
14.1. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) ir kitų teisės aktų, reglamentuojančių asmens duomenų tvarkymą, nuostatomis.
14.2. Asmens duomenys Šalių tarpusavyje teikiami tokia apimtimi, kokia yra būtina tinkamai vykdyti Sutarties nuostatas.
14.3. Paslaugos teikėjas prieigą prie Šiaulių rajono savivaldybės administracijos (toliau – Administracija) vardu tvarkomų asmens duomenų suteikia tik tiems asmenims, kuriems vadovauja paslaugos Vykdytojas, ir kurie yra įpareigoti laikytis konfidencialumo arba kuriems taikoma teisinė konfidencialumo pareiga, ir tik tuo atveju, jei jiems būtina su jais susipažinti.
14.4. Viena Šalis teikia, o kita Šalis gauna Šalies atstovų asmens duomenis Sutarties su duomenų subjekto atstovaujama Šalimi sudarymo ir vykdymo tikslu. Šie duomenys teikiami/gaunami vadovaujantis teisėto intereso pagrindu, siekiant pasitelkti Sutarties Šalies atstovą Sutarties sudarymui ir tinkamam jos vykdymui (siekiant identifikuoti atstovą, su juo susisiekti, pasirašyti dokumentus ir pan.). Teikiami / gaunami šie asmens duomenys: vardas, pavardė, įstaigos pavadinimas, pareigos, telefono ryšio numeris, elektroninio pašto adresas bei kiti Šalies ir/ar jo atstovo pateikti duomenys. Šiame punkte nurodytu tikslu ir pagrindu teikiami tik tų duomenų subjektų asmens duomenys, kurie sudaro arba vykdo Šalių sudarytą Sutartį.
14.5. Paslaugos Vykdytojas, sužinojęs apie asmens duomenų saugumo pažeidimą, nepagrįstai nedelsdamas apie tai praneša Administracijai. Paslaugos Vykdytojas praneša Administracijai per 24 valandas po to, kai Paslaugos teikėjas sužinojo apie asmens duomenų saugumo pažeidimą, kad Administracija galėtų pranešti apie asmens duomenų saugumo pažeidimą kompetentingai priežiūros institucijai.
14.5. Šalys atsako už neteisėtą duomenų naudojimą, atskleidimą, paskelbimą, praradimą ir sunaikinimą BDAR bei Lietuvos Respublikos teisės aktų nustatyta tvarka.
14.6. Šalys sutaria, kad viena kitai teiks jai žinomą informaciją BDAR reikalavimams įgyvendinti dėl duomenų subjektų teisių įgyvendinimo, duomenų saugumo pažeidimo nagrinėjimo, duomenų tvarkymo veiklos įrašų pildymo.
14.7. Šalys sutaria, kad pasibaigus Sutarties galiojimo terminui, Sutarties metu perduoti ar sužinoti asmens duomenys bus sunaikinami.
15. [bookmark: part_0186225ff10c4c0e8bb2f86a352a8024]KIBERNETINIO SAUGUMO REIKALAVIMAI
15.1. Vykdant Sutartį, Vykdytojui draudžiama naudoti nepatikimų gamintojų prekių (kurioms taikomas šis reikalavimas pagal Techninę specifikaciją), kurių kilmė yra iš Lietuvos Respublikos viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
15.2. Sutarties vykdymo laikotarpiui Užsakovas suteikia Vykdytojui laikiną prieigą į įstaigos vidaus tinklą video kameros pajungimo tikslu.
15.3. Vykdytojas įsipareigoja:
15.3.1 neatskleisti ir neperduoti prieigos prisijungimo duomenų tretiesiems asmenims;
15.3.2. atlikti darbus Administracijos vietiniame tinkle vadovaujantis Lietuvos Respublikos kibernetinio saugumo įstatymu, Lietuvos Respublikos Vyriausybės  2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, ir kitais teisės aktais, reglamentuojančiais kibernetinio saugumo ir elektroninės informacijos saugos reikalavimus.
16. SUTARTIES GALIOJIMAS
16.1. Sutartis laikoma sudaryta ir įsigalioja ją pasirašius įgaliotiems Šalių atstovams ir Vykdytojui pristačius tinkamą Sutarties įvykdymo užtikrinimą įrodantį dokumentą, bei kitus Sutarties įsigaliojimui būtinus dokumentus, jei jų reikalaujamą pagal šios Sutarties sąlygas. 
16.2. Sutartis galioja iki visiško prievolių įvykdymo.
17. [bookmark: _Hlk486857960]SUTARTIES NUTRAUKIMAS
17.1. Sutartis gali būti nutraukiama rašytiniu Šalių susitarimu arba vienašališkai, Sutartyje numatytais atvejais. Susitarime įvardijamos Sutarties nutraukimo priežastys, nutraukimo data ir susitariama dėl apmokėjimo už iki Sutarties nutraukimo patiektas ir priimtas Prekes ir / ar suteiktas ir priimtas Paslaugas, taip pat dėl atsakomybės nuostatų taikymo.
17.2. Jeigu Vykdytojas vėluoja įvykdyti savo sutartinius įsipareigojimus ilgiau kaip 14 (keturiolika) dienų, Užsakovas, raštu įspėjęs Vykdytoją prieš 5 (penkias) dienas, įgyja teisę vienašališkai nutraukti Sutartį dėl Vykdytojo kaltės. 
17.3. Užsakovas turi teisę vienašališkai nutraukti Sutartį, esant Vykdytojo kaltei, apie tai įspėjęs Vykdytoją raštu prieš trumpesnį negu 14 (keturiolika) kalendorinių dienų terminą šiais atvejais:
17.3.1. kai Vykdytojas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;
17.3.2. kai keičiasi Vykdytojo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
17.3.3. kai paaiškėjo, kad Vykdytojas turėjo būti pašalintas iš pirkimo procedūros mutatis mutandis taikant VPĮ 46 straipsnio 1 dalį;
17.4.4. jeigu Vykdytojas nesilaiko Sutarties įvykdymo terminų;
17.4.5. kai Vykdytojas nevykdo kitų savo sutartinių įsipareigojimų ir tai yra esminis Sutarties pažeidimas;
17.4.6. kai Sutartis buvo pakeista pažeidžiant VPĮ 89 straipsnį; 
17.4.7. kai Vykdytojas nepagrįstai nesumoka Užsakovui priskaičiuotų netesybų, o Vykdytojo įsiskolinimas viršija 20 (dvidešimt) proc. Sutarties kainos (su PVM, jei toks Sutarčiai taikomas); 
17.4.8. dėl kitokio pobūdžio neveikimo, trukdančio vykdyti Sutartį ir (ar) kitais Sutartyje nurodytais atvejais.
17.6. Užsakovo patirti nuostoliai ar išlaidos, taip pat Vykdytojui priskaičiuotos netesybos gali būti išskaičiuojami iš Vykdytojui mokėtinų sumų. Vykdytojui neatlyginamos jokios išlaidos ar nuostoliai, susiję su Sutarties nutraukimu. 
17.7. Jei Sutartis nutraukiama Užsakovo iniciatyva be Vykdytojo kaltės, Užsakovas privalo sumokėti Vykdytojui kainos dalį, proporcingą suteiktoms Paslaugoms ir patiektoms Prekėms, ir atlyginti kitas protingas išlaidas, kurias Vykdytojas, norėdamas įvykdyti Sutartį, padarė iki pranešimo apie Sutarties nutraukimą gavimo iš Užsakovo momento ir įrodė, pateikdamas atitinkamus dokumentus. 
17.8. Sutarties nutraukimas nepanaikina Užsakovo teisės reikalauti Vykdytojo atlyginti nuostolius, atsiradusius dėl Sutarties neįvykdymo, ir sumokėti netesybas.
17.9. Kai Sutartis nutraukta, Šalis gali reikalauti grąžinti jai viską, ką ji yra perdavusi vykdydama Sutartį, jeigu kita Šalis tuo pačiu metu grąžina visa tai, ką buvo iš pastarosios gavusi. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalus, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
17.10. Sutarties nutraukimas neatleidžia Šalių nuo netesybų, priskaičiuotų iki Sutarties nutraukimo, mokėjimo.
17.11. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.
17.12. Sutartis gali būti nutraukta ir kitais negu šioje Sutartyje nurodytais ir CK nustatytais atvejais ir tvarka.
18. NENUMATYTI ATVEJAI
[bookmark: _Ref380656328]18.1. Šalis gali būti visiškai ar iš dalies atleidžiama nuo atsakomybės dėl nenugalimos jėgos (ypatingų ir neišvengiamų force majeure aplinkybių), nustatytos ir jas patyrusios Šalies įrodytos pagal Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui (nuo kliūties atsiradimo momento arba, jeigu nėra laiku pranešta - nuo pranešimo momento) ir, kai Šalis pateikė tai patvirtinančią pažymą, išduotą Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ patvirtinta tvarka, įrodančią nenugalimos jėgos aplinkybių egzistavimą. 
18.2. Jeigu aplinkybė, dėl kurios neįmanoma Sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui. 
18.3. Nenugalima jėga (force majeure aplinkybėms) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Sutarties Šalis neturi reikiamų finansinių išteklių arba Šalies kontrahentai pažeidžia savo prievoles.
19. PRETENZIJOS IR GINČŲ SPRENDIMAS
19.1. Bet kokie ginčai, nesutarimai ar reikalavimai, kylantys iš Sutarties arba susiję su Sutartimi, jos pažeidimu, nutraukimu ar galiojimu, visų pirma privalo būti sprendžiami derybomis tarp Šalių vadovų arba jų įgaliotų asmenų.
19.2. Jeigu Šalys neišsprendžia ginčo derybų būdu tuomet toks ginčas, nesutarimas ar reikalavimas, kylantis iš šios Sutarties arba susijęs su ja ar jos pažeidimu, nutraukimu arba negaliojimu, yra sprendžiamas Lietuvos Respublikos teismuose Lietuvos Respublikos įstatymuose nustatyta tvarka.
19.3. Kilę ginčai nesudaro pagrindo Šalims atsisakyti vykdyti savo prievoles pagal Sutartį.
20. BAIGIAMOSIOS NUOSTATOS
20.1. Šios Sutarties sąlygos jos galiojimo laikotarpiu negali būti keičiamos, nepažeidžiant VPĮ 89 straipsnio nuostatų..
20.2. Visi rašytiniai pranešimai, vienos iš Šalių skirti kitai Šaliai, laikomi įteikti tinkamai, jei buvo adresuoti šios Sutarties 21 punkte nurodytais adresais. Nepranešusi apie rekvizitų pasikeitimą Šalis atsako kitai Šaliai už visus su nepranešimu susijusius nuostolius.
20.3. Pasirašydamos Sutartį Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.
20.4. Sutartį Šalių atstovai pasirašo kvalifikuotais elektroniniais parašais. Užsakovas ir Vykdytojas turi po vienodą teisinę galią turintį Sutarties egzempliorių. 
20.5. Sutarties sąlygų priedai:
20.5.1. priedas Nr. 1 Techninė specifikacija (pagal Vykdytojo pasiūlymą);
20.5.2. priedas Nr. 2 Prekių priėmimo-perdavimo ir paslaugų atlikimo akto forma.
21. [bookmark: _Toc438559501][bookmark: _Toc438559828]ŠALIŲ ADRESAI IR REKVIZITAI

	Užsakovas 
Šiaulių rajono savivaldybės administracija
	Vykdytojas
_______________

	Juridinio asmens kodas 188726051
Ne PVM mokėtojas
Vilniaus g. 263, LT-76337 Šiauliai
Tel. +370 41 59 66 42
El. p. prim@siauliuraj.lt
A/s LT074010044200010046
„Luminor Bank“ AS Lietuvos skyrius

Administracijos direktorius
Gipoldas Karklelis
	Juridinio asmens kodas ___________
PVM mokėtojo kodas __________
_______________
Tel. ___________
El. p. _____________
A/s Nr. ________________
_______________

______________
_____________________

Pirkimo – pardavimo sutarties 2 priedas
Prekių priėmimo-perdavimo ir paslaugų atlikimo akto forma



PREKIŲ PERDAVIMO-PRIĖMIMO IR PASLAUGŲ ATLIKIMO AKTAS

2025 m. ________ __ d. Nr. __________


Šiuo Prekių perdavimo-priėmimo ir paslaugų atlikimo aktu Sutarties Šalys patvirtina, kad Vykdytojas perduoda, o Užsakovas priima:

	Eil. Nr.
	Prekės pavadinimas, modelis, gamintojas
	Kiekis, vnt.
	Vnt. kaina 
be PVM, Eur
	PVM dydis, % 
	Vnt. kaina su PVM, Eur
	Viso kaina 
su PVM, Eur

	1.
	[Tikslus Prekės pavadinimas iš sutarties] 
	
	
	
	
	

	
	
	
	
	
	
	

	[Viso kaina su PVM skaičiais ir žodžiais]



Patvirtiname, kad:
· Sutarties Techninėje specifikacijoje nurodyta(-os) Prekė(-s) pristatyta(-os), sumontuota(-os) ir veikia be priekaištų;
· Vartotojo instrukcija, techninė ir serviso dokumentacija pateikta (originalo kalba);
· Darbuotojų apmokymas atliktas.

Užsakovas yra pilnai atsakingas už jam perduotas Prekes ir naudodamas jas privalo laikytis gamintojo nustatytų eksploatavimo taisyklių.



	Vykdytojas 

................................................................
(įgalioto perduoti turtą asmens pareigų pavadinimas)



(parašas)                        (vardas, pavardė)

A.V.

	Užsakovas

.............................................................
(įgalioto priimti turtą asmens pareigų pavadinimas)



(parašas)                        (vardas, pavardė)

A.V.



